**Obrazloženje**

Na web stranicama Općine Čavle objavljen je nacrt Odluke o IV. izmjenama i dopunama Odluke o komunalnom redu te se poziva zainteresirana javnost na Savjetovanje o istoj.

Zakon o komunalnom gospodarstvu (Narodne novine broj 68/18, 110/18, 32/20) - dalje u tekstu: Zakon, stupio je na snagu dana 4. kolovoza 2018. godine. Danom njegovog stupanja na snagu prestao je važiti Zakon o komunalnom gospodarstvu ("Narodne novine", broj 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) koji je prvi put donesen 1995. godine i do donošenja novog Zakona je značajan broj puta mijenjan, odnosno dopunjavan.

Općinsko vijeće Općine Čavle donijelo je Odluku o komunalnom redu na sjednici održanoj 18. srpnja 2019.g. (Službene novine Općine Čavke 7/19), Odluku o I. izmjenama i dopunama Odluke o komunalnom redu na sjednici održanoj 7. studenog 2020.g. (Službene novine Općine Čavle 9/19), Odluku o II. izmjenama i dopunama Odluke na sjednici održanoj 29. listopada 2020.g. (Službene novine Općine Čavle 12/20) te Odluku o III. izmjenama i dopunama Odluke na sjednici održanoj 8. travnja 2021.g. (Službene novine Općine Čavle 04/21).

U studenom 2022.g. provedeno je javno savjetovanje prijedloga IV. izmjena i dopuna Odluke o komunalnom redu kojim se predlaže definiranje novčanih kazni sukladno Zakonu o uvođenju eura kao službene valute u Republici Hrvatskoj 57/22, 88/22).

U prijedlogu ove Odluke predlaže se detaljnije propisati higijensko-sanitarne i tehničke mjere uvjeta i načina držanja domaćih životinja.

Rok za podnošenje prijedloga je do 29. lipnja 2023. godine do 11.00h. Prijedlozi se mogu dostaviti pisanim putem ili na elektroničku adresu: [pisarnica@cavle.hr](mailto:pisarnica@cavle.hr).

Po završetku Savjetovanja, svi pristigli prijedlozi bit će pregledani i razmotreni te će se o istim sastavit Izvješće o usvojenim i odbijenim prijedlozima koje će biti objavljeno na web stranici Općine Čavle.

Na temelju ponuđenog teksta Odluke i pristiglih komentara sudionika Savjetovanja, formulirat će se konačni tekst Odluke o kojoj će raspravljati Općinsko vijeće kao tijelo koje Odluku usvaja.

KLASA: 400-01/23-01/14

URBROJ:2170-0317-01/01-23-01

Čavle, 7. lipnja 2023..g.

Na temelju članka 104. stavka 1. Zakona o komunalnom gospodarstvu (Narodne novine broj 68/18, 110/18 i 32/20) i članka 19. Statuta Općine Čavle (Službene novine Primorsko-goranske županije broj 20/14, 26/14, 27/15, 12/18, 41/18, 3/21, pročišćeni tekst 4/22) Općinsko vijeće Općine Čavle, na sjednici održanoj \_\_\_\_\_\_\_\_\_\_\_\_\_\_\_. godine donosi

**ODLUKU O IV. IZMJENAMA I DOPUNAMA**

**ODLUKE O KOMUNALNOM REDU**

Članak 1.

U Odluci o komunalnom redu (Službene novine Općine Čavle 7/19, 9/19, 12/20 i 4/21) u članku 125 dodaje se stavak 3) koji glasi:

3) Pod higijensko-sanitarnim i tehničkim mjerama podrazumijeva se:

- izgrađen i održavan odgovarajući objekt, odnosno nastamba u skladu s potrebama pojedine životinjske vrste,

- redovito čišćenje nastamba i prostora u kojem borave domaće životinje,

- sprječavanje širenja neugodnih mirisa i buke na okolicu,

- da prostor za odlaganje i zbrinjavanje gnoja i osojnice mora biti takav da se spriječi zagađivanje okoliša.

Dosadašnji stavak 3) postaje članak 4).

Članak 2.

U članku 138. stavak 1. iznos „10.000,00 kn“ mijenja se iznosom „1.300 EUR“ te se dodaje novi podstavak koji glasi:

* drži životinje protivno odredbama članka 125.

U stavku 2. iznos „2.000,00 kn“ mijenja se iznosom „600,00 EUR“,

U stavku 3. iznos „5.000,00 kn“ mijenja se iznosom „600,00 EUR“,

U stavku 4. iznos „2.000,00 kn“ mijenja se iznosom „250,00 EUR“.

Članak 3.

U članku 139. stavak 1. iznos od „5.000,00 kn do 10.000,00 kn“ mijenja se iznosom „1.300,00 EUR“ te se dodaje novi podstavak koji glasi:

* drži životinje protivno odredbama članka 125.

U stavku 2. iznos od „1.000,00 kn do 2.000,00 kn“ mijenja se iznosom od „600,00 EUR“,

U stavku 3. iznos od „3.000,00 kn do 5.000,00 kn“ mijenja se iznosom od „600,00 EUR“,

U stavku 3. iznos od „500,00 kn do 2.000,00 kn“ mijenja se iznosom od 250,00 EUR.

Članak 4.

Ova Odluka o IV. izmjenama i dopunama Odluke o komunalnom redu objaviti će se u Službenim novinama Općine Čavle, a stupa na snagu 8 dana od dana objave.

OPĆINSKO VIJEĆE OPĆINE ČAVLE

Predsjednik Općinskog vijeća

Norbert Mavrinac